stanford-oval/wikipedia huggingface dataset:
תומאס סידני קופר
הערות שוליים

↑  Chisholm, Hugh, ed. (1911). "Cooper, Thomas Sidney". Encyclopædia Britannica. 7 (11th ed.). Cambridge University Press. p. 81-82.
↑  The Battle of Waterloo, 16–19 June 1815, the Defeat of Kellerman's Cuirassiers | Art UK, artuk.org (באנגלית)
↑  Art and artists | Royal Academy of Arts, www.royalacademy.org.uk
↑  "No. 27346"
↑  cooperalms - Canterbury History, www.canterbury-archaeology.org.uk
| --- | --- |
בקרת זהויות :  PLWABN: 9810550421005606  AGSA: 2728  BNE: XX5139017  BnF: cb122975868 (data)  FNZA: 3345  GND: 174304676  ISNI: 0000 0000 6708 9856  LCCN: n88658021  NTA: 070402779  RKD: 18168  SNAC: w6fr0stq  SUDOC: 070177783  TePapa: 496  ULAN: 500024232  VIAF: 77899834   WorldCat (עם VIAF): 77899834 
תומאס סידני קופר, בקר במרעה, 1881
שורש 164

שורש 164, או יוֹאוּ בּוּ (בסינית: 酉部, פיניין: Yǒu bù) הוא השורש המאה שישים וארבעה של הכתב הסיני. פירושו "יין" או "אלכוהול" והוא אחד מתוך 20 (מתוך סך הכל 214 שורשי הקאנגשי) שורשים המורכבים משבעה קווים.
במילון קאנגשי יש 290 תווים (מתוך 49,030) שניתן למצוא תחת שורש זה.
באסטרולוגיה הסינית 酉 מייצג את הענף הארצי העשירי ומתאים לתרנגול בגלגל המזלות הסיני.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 酉
+2: 酊酋
+3: 酌配酎酏酐酑酒
+4: 酓酔(= 醉)酕酖酗酘酙(=斟->斗)酚酛酜酝SC (= 醞)酞
+5: 酟酠酡酢酣酤酥
+6: 酦SC (= 醱)酧(= 酬)酨酩酪酫酬酭酮酯酰SC (= 醯)酱SC (= 醬)
+7: 酲酳酴酵酶酷酸酹酺酻酼酽SC (=釅)酾SC (=釃)酿SC (=釀)
+8: 醀醁醂醃醄醅醆醇醈醉醊醋醌
+9: 醍醎(=鹹->鹵)醏醐醑醒醓醔醕(=醇)醖HK (=醞)醗JP (=醱)
+10: 醘醙醚醛醜醝醞醟醠醡醢醣(=糖->米)醤
+11: 醥醦醧醨醩醪醫醬
+12: 醭醮醯醰醱
+13: 醲醳醴醵醶醷醸(=釀)
+14: 醹醺醻(= 酬)
+16: 醼(=宴->宀)
+17: 醽醾醿釀
+18: 釁釂
+19: 釃釄
+20: 釅
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שרוך (מדים)

שרוך מפואר על מדי שרד של אדמירל הצי ויליאם ד' ליהי, יושב ראש המטות המשולבים של ארה״ב במלחמת העולם השנייה
שרוך (באנגלית: Aiguillette) הוא פריט במדים של חלק מצבאות העולם הנענד על הכתף. בצבאות רבים השרוך על הכתף מהווה חלק ממדים רשמיים, המשמשים בעיקר לטקסים, אך בחלק מהצבאות וכן בצה"ל ובמשטרת ישראל השרוך מהווה חלק ממדים שגרתיים.
בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להרחיב על הנאמר.
בעולם > גלריה

שרוך על מדי השרד של רמטכ"ל צבא צ'כיה לשעבר, פטר פאבל
שרוך על מדי שרד של מפקד חיל האוויר המלכותי האוסטרלי
שרוך כחול על מדי שרד לבנים של משמר כבוד בצי ארצות הברית
שרוך כפול על מדים של משמר הקרמלין ליד קבר החייל האלמוני במוסקבה
בכוחות הביטחון הישראליים

בצה"ל צבע השרוך מצביע על תפקידו של החייל הנושא אותו והוא נענד בדרך כלל על כתף שמאל. בצה"ל רק בעלי תפקידים מסוימים, בעיקר אנשי סגל הדרכה ובעלי תפקידים טקסיים עונדים שרוך. השרוך נענד הן על מדי א' והן על מדי ב' והוא קיים במגוון צבעים המסמלים תפקידים שונים.
השוטרים עונדים שרוך שחור על מדיהם, שרוך כסוף על מדי שרד, ולעיתים שרוך בצבע אחר לבעלי תפקידים מסוימים (בעיקר בהכשרה). שוטרי משמר הגבול עונדים שרוך ירוק על מדים יצוגיים.
במשמר הכנסת, מדי שרד ילוו בשרוך מוזהב והמדים השגרתיים בשרוך שחור.
בכבאות והצלה קצינים בכירים עונדים עם מדי שרד שרוכים שזורים עם חוטי לורקס, בצבע לבן-בורדו.
בשרות בתי הסוהר קיימים שרוכים שזורים עם חוטי לורקס, בצבע לבן-כחול כהה, למדי שרד של קצינים בכירים.
בכוחות הביטחון הישראליים > אופן ענידת השרוך

השרוך נענד מעל לכתף, על גבי חולצת או סוודר המדים, כאשר הוא מועבר מתחת לכותפת, סמוך לתפר השרוול סביב בית השחי. קצה השרוך מוצמד לחולצה או לסוודר, כמפורט להלן:
כתף שמאל - קצה השרוך מוצמד בסיכה לכיס השמאלי.
כתף ימין - קצה השרוך מוצמד בסיכה לכיס הימני (חיילים) או לצד ימין, במקביל לקצה העליון של הכיס השמאלי (חיילות).
בסוודר - קצה השרוך מוצמד בסיכה לצד הרלוונטי בגובה הכיס.
ראו גם

כומתה
תגי יחידות ושרוכים צה"ליים
מש"קית ת"ש במפקדת חטיבת האש 215 עם שרוך סגול
שורש 171

שורש 171, או לי בּוּ (בסינית: 隶部, פיניין: Lì bù) הוא השורש המאה שבעים ואחד של הכתב הסיני. פירושו "עבד" והוא אחד מתוך 9 (מתוך סך הכל 214 שורשי הקאנגשי) שורשים המורכבים משמונה קווים.
במילון קאנגשי יש 12 תווים (מתוך 49,030) שניתן למצוא תחת שורש זה.
隶 הוא הצורה המקורית של 逮. הוא גם משמש בתור הצורה המפושטת של 隸 בסינית מפושטת.
התפתחות

השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 隶(גם צורת SC של 隸)
+8: 隷JP (= 隸)
+9: 隸
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
ריאן אדמס

| --- | --- |

אדמס בהופעה, ספטמבר 2006
 לידה:  5 בנובמבר 1974 (בן 49) ג'קסונוויל, קרוליינה הצפונית, ארצות הברית
 שם לידה:  דייוויד ריאן אדמס
 מוקד פעילות:  ראלי, קרוליינה הצפונית, ארצות הברית
 תקופת הפעילות:  מ-1991
 מקום לימודים:  Jacksonville High School 
 עיסוק:  מוזיקאי, זמר-יוצר, מפיק מוזיקלי, משורר, צייר
 סוגה:  רוק, קאנטרי אלטרנטיבי, פולק רוק
 כלי נגינה:  גיטרה, פסנתר, מפוחית, גיטרת בס, תופים, בנג'ו
 חברת תקליטים:  Bloodshot, ‏Lost Highway, ‏PAX AM,‏ Capitol
 בן או בת זוג:  מנדי מור (10 במרץ 2009–יוני 2016)  Leona Naess 
 Ryan-Adams.com
 פרופיל ב-IMDb
 
דייוויד ריאן אדמס (באנגלית: David Ryan Adams; נולד ב-5 בנובמבר 1974) הוא זמר-יוצר, מוזיקאי, מפיק מוזיקלי, משורר וצייר אמריקאי. הוא ידוע בעיקר בזכות קריירת הסולו הפורה שלו, וכחבר לשעבר להקת הקאנטרי האלטרנטיבי Whiskeytown, איתם הקליט שלושה אלבומי אולפן.
בשנת 2000 עזב אדמס את Whiskeytown והוציא את אלבומו הראשון, Heartbreaker, שזכה לשבחי הביקורות. שנה לאחר מכן הוציא את האלבום Gold, שהגיע למעמד זהב בבריטניה וכלל את הסינגל "New York, New York".
הוא הוציא חמישה אלבומים עם להקת הרוק הקרדינלס. בשנת 2009 נישא למנדי מור, עזב את הקרדינלס והודיע כי הוא לוקח הפסקה ממוזיקה. הוא שב להופיע באוקטובר 2010 והוציא את אלבומו ה-13, Ashes & Fire ב-2011. האלבום הגיע למקום השביעי במצעד בילבורד 200. בספטמבר 2014 הוציא אדמס את האלבומו ה-14, Ryan Adams, תחת חברת התקליטים שייסד, PAX AM. האלבום הגיע למקום הרביעי במצעד בילבורד 200.
אדמס הפיק אלבומים לווילי נלסון, לג'סי מאלין, לג'ני לואיס ולפול אאוט בוי, ושיתף פעולה עם Counting Crows,‏ וויזר, נורה ג'ונס, אמריקה, מיני דרייבר וקאובוי. הוא כתב את Infinity Blues, ספר שירים, ואת Hello Sunshine, אוסף של שירים וסיפורים קצרים.
ילדותו ונעוריו

ריאן אדמס נולד ב-5 בנובמבר 1974, בג'קסונוויל שבצפון קרוליינה. יש לו אח גדול ואחות צעירה. ילדותו תוארה כ"לא מתפקדת": אביו עזב כשהיה בן חמש והוא, אמו, אחיו ואחותו נאלצו לעבור לגור עם סביו וסבתו לאחר שהפכו לחסרי בית כתוצאה מהגירושים. שנה לאחר מכן סבתו זרקה אותם מהבית כיוון שלא רצתה להתמודד עם הילדים יותר. למרות זאת, המשיך אדמס להיות אורח קבוע בביתם. אמו גידלה אותו כהורה יחיד עד היותו בן 13, אז נישאה בשנית.
כשהיה בן שמונה החל אדמס לכתוב סיפורים קצרים וחמשירים על מכונת הכתיבה של סבתו כשהוא מושפע מסיפוריו של אדגר אלן פו ומאוחר יותר מסופרי המדע הבדיוני הוברט סלבי ג'וניור, הנרי מילר וג'ק קרואק. בגיל 14 החל ללמוד לנגן בגיטרה החשמלית שאמו ואביו החורג קנו לו, וזמן קצר לאחר מכן הצטרף ללהקה מקומית בשם Blank Label. אף על פי שהלהקה לא נשארה יחד זמן רב, היא הספיקה להוציא תקליט עם שלושה שירים. אדמס למד בתיכון ג'קסונוויל, אך נשר בשבוע הראשון שלו בכיתה י' ועבר לגור עם חברו ללהקה ג'רי מלווין, בבית ששכרו בסביבות ג'קסונוויל. בתקופה זו הוא הופיע לזמן קצר עם שתי להקות מקומיות, Ass ו-The Lazy Stars. הוא הצטרף ללהקה The Patty Duke Syndrome, ולאחר שקיבל תעודת בגרות עזב לראלי, זמן קצר אחרי מקלווין. הלהקה התפרקה בשנת 1994 לאחר הוצאת תקליט עם שני שירים.
קריירה > 1994–2000: Whiskeytown

בעקבות התפרקותה של The Patty Duke Syndrome, ייסד אדמס את Whiskeytown יחד עם קייטלין קארי, אריק "סקילט" גילמור, סטיב גרות'מן ופיל וונדשר. הקמת Whiskeytown סימנה את הליכתו של אדמס לכיוון הקאנטרי האלטרנטיבי. הלהקה הושפע במידה רבה מחלוצי הקאנטרי-רוק, בעיקר מגראם פרסונס. הלהקה זכתה במהירות לשבחי ביקורת עם יציאתו של אלבומם השני, Strangers Almanac, התקליט הראשון בחברת תקליטים מרכזית. האלבום השלישי, Pneumonia, הושלם בשנת 1999, אך בשל בעיות בחברת התקליטים התעכבה יציאתו. הוא יצא בסופו של דבר על ידי Lost Highway בשנת 2001, לאחר פירוק הלהקה.
קריירה > 2000–2004: קריירת סולו

אלבום הסולו הראשון של אדמס, Heartbreaker, יצא בשנת 2000. באלבום אימץ אדמס צליל של מוזיקת פולק. ברצועה "Oh My Sweet Carolina" סיפק אמילו האריס קולות רקע ובין המנגנים על כלי הנגינה היו גיליאן ולץ', דייוויד רולינגס, פט סאנסון וקים ריצ'י. האלבום זכה להצלחה ביקורתית ניכרת, אך המכירות היו חלשות.
אדמס הוציא את Gold, אלבומו השני, בשנת 2001. האלבום התקבל היטב מבחינה ביקורתית; עם זאת, אדמס תחילה סירב לקדם אותו באמצעים המוכרים בתעשיית המוזיקהף והעדיף להופיע עם השירים. בווידאו קליפ לסינגל "New York, New York" צולם אדמס מנגן על רקע קו הרקיע של העיר ניו יורק ארבעה ימים לפני פיגועי 11 בספטמבר. הוא שודר לעיתים קרובות ב-MTV וב-VH1 לאחר הפיגועים והפך לפריצת הדרך של אדמס לקבל צרכני מוזיקת המיינסטרים. האלבום זכה להצלחה ואף הגיע למעמד זהב בבריטניה.
לאחר ההצלחה של Gold, מנעה חברת התקליטים מאדמס להוציא אלבום המשך לפי בחירתו. הייתה זו הפעם השנייה שקרה הדבר, כשהפעם הראשונה קרתה ב-Gold; אדמס הקליט עבורו את השיר "the Suicide Handbook", אך חברת התקליטים מנעה ממנו להוציא אותו כיוון שהיה "עצוב מדי". במקום זאת, בחרה חברת התקליטים לבחור שירים מארבעת האלבומים שכבר הוקלטו - 48 Hours, The Suicide Handbook, ‏The Pinkhearts ו-The Swedish Sessions" - וליצור אלבום ללא מעורבותו של אדמס. Demolition, אוסף של שירים מתקליטים אלה, יצא בשנת 2002. אף על פי שהאלבום זכה לתשומת לב ביקורתית רבה יותר, הוא לא הצליח למכור עותקים רבים כקודמו. באותה שנה הפיק אדמס לראשונה, את האלבום הראשון של ג'סי מאלין, The Fine Art of Self Destruction, איתה יצר את הרכב הפאנק-רוק The Finger (תחת השמות הבדויים, "וורן פיס" ו- "אירווינג פלאזה" בהתאמה), שהוציא שני מיני אלבומים.
במאי 2002 השתתף אדמס לצד אלטון ג'ון בתוכנית CMT Crossroads, שמפגישה אמני קאנטרי עם מוזיקאים מז'אנרים אחרים. במהלך המופע, שיבח ג'ון את אדמס וסיפר על איך Heartbreaker סיפק לו השראה להקלטת שירים מ-West Coast, אלבומו המצליח ביותר באותה תקופה. באותה שנה על פי הדיווחים הקליט אדמס מחדש את אלבום הבכורה של הסטרוקס, Is This It, אך הוא לא יצא בפומבי.
בשנים 2002 ו-2003 עבד אדמס על הקלטת Love Is Hell, מתוך כוונה להוציא אותו בשנת 2003. חברת התקליטים, Lost Highway, חשבה שהאלבום לא יצליח מסחרית וסירבה להוציא אותו, מה שהוביל את אדמס לחזור לאולפן. שבועיים לאחר מכן הוא חזר לחברת התקליטים עם Rock N Roll, שכלל מוזיקאים אורחים כמו מליסה אוף דר מאור, בילי ג'ו ארמסטרונג מגרין דיי, וחברתו של אדמס באותו זמן, פארקר פוזי. כתיבת השירים אדמס זכתה לחשיפה נוספת כשג'ואן באאז כללה את שירו "In My Time of Need", מאלבום הבכורה שלו, באלבומה Dark Chords on a Big Guitar, שיצא בשנת 2003.
אדמס ו-Lost Highway הגיעו להסכמה בסופו של דבר שהחברה תוציא גם את Rock N Roll וגם את Love Is Hell, בתנאי שהאחרון יפוצל לשני מיני-אלבומים. המיני-אלבום הראשון יצא בנובמבר 2003 והשני בדצמבר. שני החלקים זכו לשבחי המבקרים ובמאי 2004 יצא Love Is Hell מחדש כאלבום באורך מלא. האלבום כלל גרסת כיסוי לשיר "Wonderwall" של אואזיס, עליו היה אדמס מועמד לפרס גראמי לביצוע סולו הרוק הווקאלי הטוב ביותר. במהלך סיבוב ההופעות לקידום האלבום, שבר אדמס את פרק ידו השמאלית, מה שהוביל לביטול כמה הופעות באירופה ובאמריקה הצפונית.
קריירה > 2004–2009: הקרדינלס

ב-2004 הקים אדמס את להקת הקרדינלס, איתה ניגן והפיק שני אלבומים: Cold Roses ו-Jacksonville City. ‏Cold Roses, אלבום כפול, יצא בשנת 2005 וכלל קולות רקע של רייצ'ל ימגטה בשלושה שירים - "Let It Ride", "Cold Roses" ו-"Friends". אלבומו השני באותה שנה, Jacksonville City Nights, כלל דואט עם נורה ג'ונס בשיר "Dear John". בנוסף לאלבומים אלה הוציא אדמס אלבום סולו בשם 29 בסוף השנה.
בנוסף להוצאת שלושה אלבומים, חבר אדמס באותה שנה למוזיקאים אחרים בהופעה למען נפגעי הוריקן קתרינה באירווינג פלאזה שבניו יורק. כמו כן, שלושה משיריו של אדמס נכללו בפסקול של "אליזבת טאון": "Come Pick Me Up", ‏"English Girls Approximately", ושיר חדש בשם "Words".
בתחילת שנת 2006 יצא אדמס לסיבוב הופעות סולו בבריטניה, אותו ליווה לעיתים קרובות בראד פמברטון (מתופף הקרדינלס) ובהופעה האחרונה קארינה ראונד, שביצעה הרמוניה קולית לשיר "Come Pick Me Up" מאלבומו הראשון, Heartbreaker. לאחר מכן יצא אדמס לסיבוב הופעות בארצות הברית עם הקרדינלס, במהלכו אף הופיעו בפסטיבל לולהפלוזה בשיקגו. אדמס והקרדינלס חזרו בקיץ שלאחר מכן לבריטניה ופתחו בסיבוב הופעות באירופה.
אדמס הפיק את אלבומו של וילי נלסון, Songbird, והוא והקרדינלס הופיעו כלהקת הגיבוי של נלסון. הוא גם חימם הופעות לנלסון בהוליווד בול מאוחר יותר באותו הסתיו. מאוחר יותר בשנת 2006, התנסה אדמס במוזיקת היפ הופ, והוסיף לאתר האינטרנט שלו 18 אלבומים תחת שמות בדויים שונים, הכוללים מילות הומוריסטיות ושטותיות, וגרסאות כיסוי לשני שירים של בוב דילן ("Isis" ו-"You're a Big Girl Now").
אדמס הוציא את אלבומו התשיעי, Easy Tiger, ב-26 ביוני 2007. האלבום כלל שירים רבים שבוצעו לראשונה במהלך סיבובי ההופעות של 2006, כמו גם רצועות ישנות אחרות שלא פורסמו בעבר. מאוחר יותר באותה השנה חשף אדמס גילה כי הוא עבר "תקופה ארוכה של שימוש בסמים", שהסתיימה בשינה 2006. הוא גבר על התמכרותו בסיוע חברתו באותה העת, ג'סיקה ג'ופה, באמצעות טיפול ואליום ובהשתתפות בתוכנית שנים-עשר הצעדים.
באוקטובר 2007 הוציא אדמס את Follow the Lights, מיני-אלבום שכלל שלושה שירים חדשים: "Follow the Lights", ‏"Blue Hotel" ו-"My Love for You Is Real", לצד עם גרסאות סטודיו בלייב של שירים שפורסמו בעבר וגרסת כיסוי לשיר "Down In A Hole" של אליס אין צ'יינס. אדמס השתתף כמוזיקאי אורח באלבום של קאובוי ג'אנקיז משנת 2007, Trinity Revisited, הקלטה מחדש לאלבומם The Trinity Session, לרגל 20 שנה להקמת הלהקה. אלבום נוסף עם הקרדינלס, Cardinology, יצא באוקטובר 2008.
ב-14 בינואר 2009, הודיע אדמס כי הוא פורש מהקרדינלס לאחר ההופעה האחרון שלהם ב-20 במרץ 2009 בתיאטרון פוקס שבאטלנטה. הוא ציין את לקות השמיעה ממנה סבל עקב מחלת מנייר, כמו גם התפכחות מתעשיית המוזיקה והתנהגות התקשורת והקהל כסיבות להחלטתו. מאוחר יותר שלל אדמס איחוד של הלהקה, בעקבות מותו של הבסיסט כריס פיינשטיין.
בהמשך השנה הוא הוציא שני ספרים, Infinity Blues ו-Hello Sunshine.
באפריל 2009 העלה אדמס שלושה שירים חדשים תחת כינוי הבלאק מטאל שלו Werewolph, וחמישה שירי הארד רוק בשם Sleazy Handshake.
קריירה > 2010–2013: PAX AM

החל מ-2010 החל אדמס להוציא את אלבומיו באופן בלעדי דרך חברת התקליטים שייסד, PAX AM. האלבום הראשון שיצא דרך PAX AM באופן בלעדי, Orion, היה מושפע ממוזיקת מטאל. הוא יצא במאי 2010 ונמכר דרך האתר של חברת התקליטים.
ב-29 באוקטובר 2010 הופיע אדמס בפעם הראשונה מאז פרישתו מהקרדינלס, באירוע התרמה בהנחיית ג'אד אפאטו. הוא הופיע עם הנגנים מרשל וור, סבסטיאן שטיינברג וחבר הקרדינלס לשעבר ג'יימי קנדילורו. הם הופיעו לראשונה עם שלושה שירים חדשים והצטרפו לבמה לשיר את "Oh My Sweet Carolina" לצד מנדי מור.
בנובמבר 2010 הודיע אדמס על הוצאת של Cardinals III/IV, אלבום האולפן השנים עשר שלו, שהוקלט בשנת 2006. האלבום, שהיה אלבומו החמישי עם הקרדינלס, יצא בדצמבר של אותה שנה.
בגיליון ספטמבר 2011 של מגזין Q חשף אדמס פרטים על הוצאת אלבום הסולו הראשון שלו מאז שעזב את הקרדינלס, Ashes & Fire. האלבום יצא באוקטובר 2011 והיה מועמד לפרס גראמי לאלבום הלא קלאסי המעובד הטוב ביותר. אדמס היה מועמד לפרס האמן הבינלאומי הטוב ביותר בטקס פרסי המוזיקה הבריטית 2012.
קריירה > 2014–הווה: Ryan Adams, ‏PAX AM Single Series, ו-1989

באוגוסט 2014 הוציא אדמס מיני-אלבום בשם 1984 ובחודש שלאחר מכן הוציא אלבום הנקרא על שמו, Ryan Adams. האלבום זכה להצלחה יחסית ונכנס לעשרת הגדולים במצעדי האלבומים של ארצות הברית, קנדה, בריטניה, אוסטרליה ונורווגיה. האלבום היה מועמד לפרס גראמי לאלבום הרוק הטוב ביותר והסינגל "Gimme Something Good" מתוך האלבום היה מועמד לפרס גראמי לשיר הרוק הטוב ביותר.
באוגוסט 2015 הודיע אדמס דרך חשבון האינסטגרם שלו שהוא עובד על גרסת כיסוי לאלבום 1989 של טיילור סוויפט. האלבום יצא בספטמבר 2015 ונכנס למקום השביעי במצעד בילבורד 200 האמריקאי, מקום אחד לפני אלבומה של סוויפט, שהיה אז בשבוע ה-48 שלו במצעד.
חייו האישיים

בשנת 2008 החל אדמס לצאת עם הזמרת והשחקנית מנדי מור. הם התארסו בפברואר 2009 והתחתנו במרץ של אותה שנה בסוואנה, ג'ורג'יה. בינואר 2015, בהצהרה משותפת, הודיעו אדמס ומור, "מנדי מור וריאן אדמס החליטו בצורה הדדית לסיים את נישואיהם של כמעט שש שנים. זה פרידה מכובדת, ידידותית של דרכים ושניהם מבקשים מהתקשורת לכבד את הפרטיות שלהם בשלב זה".
אדמס סובל מהמחלות טנטון ומנייר.
דיסקוגרפיה

Heartbreaker ‏(2000)
Gold ‏(2001)
Demolition ‏(2002)
Rock N Roll ‏(2003)
Love Is Hell ‏(2004)
Cold Roses ‏(2005)
Jacksonville City Nights ‏(2005)
29 ‏(2005)
Easy Tiger ‏(2007)
Cardinology ‏(2008)
Orion ‏(2010)
III/IV ‏(2010)
Ashes & Fire ‏(2011)
Ryan Adams ‏(2014)
1989 ‏(2015)
ביבליוגרפיה

Infinity Blues ‏(2009)
Hello Sunshine ‏(2009)
פרסים ומועמדויות

| שנה | טקס | קטגוריה | ניתן עבור | תוצאה |
| --- | --- | --- | --- | --- |
| 2002 | פרסי גראמי | אלבום הרוק הטוב ביותר | Gold | מועמדות |
| 2002 | פרסי גראמי | ביצוע סולו הרוק הווקאלי הטוב ביותר - גבר | "New York, New York" | מועמדות |
| 2002 | פרסי גראמי | ביצוע סולו הקאנטרי הווקאלי הטוב ביותר - גבר | "Lovesick Blues" | מועמדות |
| 2007 | Q Awards | פרס Q Merit | אדמס | זכייה |
| 2008 | NME Awards USA | האמן הסולו העצמאי/האלטרנטיבי האמריקאי הטוב ביותר | אדמס | מועמדות |
| 2012 | פרסי הבריט | זמר בינלאומי | אדמס | מועמדות |
| 2013 | O Music Awards | האמן הנעקב ביותר בטוויטר | אדמס | מועמדות |
| 2015 | פרסי גראמי | אלבום הרוק הטוב ביותר | Ryan Adams | מועמדות |
| 2015 | פרסי גראמי | ביצוע הרוק הטוב ביותר | "Gimme Something Good" | מועמדות |
הערות שוליים

1 2  "Chart History – Ryan Adams - Billboard 200", Billboard
↑  BPI - Search by parameters, British Phonographic Industry
↑  "CMT Crossroads: Elton John and Ryan Adams", Country Music Television
↑  Adam Bychawski, "Adams Different Strokes in Demand!", NME, April 3, 2002
↑  Love Is Hell, Part 1 [EP] by Ryan Adams", Metacritic
↑  Love Is Hell, Part 2 [EP] by Ryan Adams", Metacritic
↑  "Grammy Awards: Who's Up for What", Washington Post, February 13, 2005
↑  Andrew Dansby, "Ryan Adams Cancels Tour", Rolling Stone, January 30, 2004
↑  Anthony DeCurtis, "Ryan Adams Didn’t Die. Now the Work Begins.", The New York Times, June 17, 2007
↑  Adam Bychawski, "Ryan Adams reveals details of new EP", NME, 18 September 2007
↑  Jack Tregoning, "Ryan Adams tells FL “I’m not quitting”", FasterLouder, 20 January 2009
↑  Mike Greenhaus, "Ryan Adams Saga Continues", Relix, 15 January 2009
↑  Peter Zimmerman, RYAN ADAMS: ASHES & FIRE, Glide, ‏October 25, 2011
↑  Evan Schlansky, Ryan Adams’ New Album Details Revealed, American Songwriter, ‏August 1, 2011
↑  Emily Yahr, Grammy nominations: Beyoncé, Sam Smith, Taylor Swift, Iggy Azalea and more, Washington Post, ‏December 5, 2014
↑  מערכת mako מוזיקה, ‏אלבום הקאברים של ריאן אדמס ל"1989" של טיילור סוויפט, באתר ‏מאקו‏, 21 בספטמבר 2015
↑  Both Taylor Swift and Ryan Adams' '1989' Albums Are in Top 10 of Billboard 200 Chart, Billboard
↑  Daniel Kreps, Ryan Adams and Mandy Moore 'Mutually Decided to End Their Marriage', Rolling Stone, ‏January 24, 2015
| --- | --- |
בקרת זהויות :  NLI: 987007411944805171  BIBSYS: 5071130  BNE: XX5656917  BnF: cb140370152 (data)  GND: 124897916  ICCU: RAVV374072  ISNI: 0000 0000 7841 1732  LCCN: no2001044715  MusicBrainz: c80f38a6-9980-485d-997c-5c1a9cbd0d64  NKC: js20020211015  NLA: 40580106  NTA: 238618692  RERO: 02-A006566176  SNAC: w6p27xz3  SUDOC: 088521737  Trove: 1448179  VIAF: 84211579   WorldCat (עם VIAF): 84211579
שוק קנסינגטון

| --- | --- |

 מידע
 עיר:  טורונטו 
 קואורדינטות:  43°39′17″N 79°24′02″W﻿ / ﻿43.654772222222°N 79.400677777778°W﻿ / 43.654772222222; -79.400677777778
  (למפת טורונטו מוגדלת) שוק קנסינגטון(למפת טורונטו רגילה) שוק קנסינגטון
 
שוק קנסינגטון (אנגלית: Kensington Market) היא שכונה רב תרבותית בדאון-טאון טורונטו, קנדה, אשר הוכרה כאתר מורשת קנדי (אנ') על ידי רשות הפארקים של קנדה בשנת 2006.
השכונה כוללת בתוכה שוק אוכל ובגדים, ולכן זכתה לשם "שוק קנסינגטון".
גאוגרפיה

שוק קנסינגטון גובל ברחוב קולג' מצפון, רחוב ספדינה ממזרח, רחוב דאנדאס מדרום, ורחוב בת'רסט ממערב.
האורך בקו אווירי הוא 600 מטרים לאורכה של השכונה ו-600 מטרים לרוחבה של השכונה.
בשכונה קיימים מספר בתים היסטוריים הבנויים בארכיטקטורה ויקטוריאנית.
בצפון השכונה קיימים בית ספר יסודי, תחנת כיבוי אש, וכנסיות.
במערב השכונה בית החולים המערבי המרכזי והגדול של טורונטו.
במזרח השכונה קיים בית הכנסת אנשי מינסק, ומרכז גמילה מסמים.
במרכז השכונה נמצאים בית הכנסת אנשי קייב, ואזור שוק קניות מגוון של אוכל ובגדים. שוק הקניות הוא אזור חנויות העובר בקו מקצהו הדרומי של השכונה עד לקצה הצפוני של השכונה. ניתן למצוא בו קטניות, דגים, מאפיות, פירות טריים, פירות יבשים, מסעדות ובגדים.
היסטוריה > היסטוריה מוקדמת

ג'ורג' טיילור דניסון (אנ'), ששירת במליציה הבריטית ב-1812, קנה שטח אדמה אשר כלל את השכונה בשנת 1815, באזור הרחובות אוגוסטה וליפינקוט. דניסון השתמש באזור שכיום הוא פארק בלויו כרחבת מסדרים לחיילים המתנדבים בחיל הפרשים עליו פיקד.
בשנות ה-80 של המאה ה-19 הגיעו לשכונה אירים וסקוטים ובנו בתים בסגנון הארכיטקטורה הוויקטוריאנית. חלק מבתים אלה עדיין קיימים בשכונה.
היסטוריה > המאה ה-20

בתחילת שנות ה-20 של המאה ה-20 אזור שוק קנסינגטון נעשה פופולרי למהגרים יהודים ממזרח אירופה ומספר מהגרים איטלקים, שהשתלטו על שטח האדמה הנרחב הגובל ברחובות קולג', קווין, קולג' ויוניברסיטי, והתחילו לבנות בתים בבנייה דחוסה וצפופה, והם אלה שהקימו את אזור שוק הקניות.
שוק הקניות מכר מוצרים מיובאים ממדינות המהגרים, והיה מוכר בכינוי "השוק היהודי". סוחרים יהודיים הפעילו גם חנויות קטנות של חייטים, פרוות, ומאפיות.
בשנות ה-20 וה-30 של המאה ה-20 היו כ-30 בתי כנסת פעילים בשכונה. אחרי מלחמת העולם השנייה, מרבית היהודים בשכונה עברו לצפון לשכונות יקרות יותר, או לפרברים.
במהלך שנות ה-50 של המאה ה-20 הגיעו לשכונה מהגרים מפורטוגל מחבל אזור, מהגרים מהאיים הקריביים, ממזרח אסיה, ומבקשי מקלט פוליטיים שברחו מארצות הברית.
בשנות 1960 היו תוכניות להרוס את הבנייה הצפופה והדחוסה שהייתה בחלק מהשכונה, ולבנות במקומה בתים רחבים. אך אז נבחר ראש עיר חדש שפסל את התוכניות האלה, והשאיר את השכונה כמו שהייתה.
בשנות 1980 ו-1990 הגיעו לשכונה מהגרים ממרכז אמריקה, סומליה, אתיופיה, סודאן, אירן, וייטנאם, צ'ילה וממקומות נוספים בעולם. המהגרים באים והולכים, וכיום כמעט 50% מהשכונה הם מהגרים סינים.
תרבות

באזור ניתן למצוא מספר בתי קפה, בהם מעשנים מריחואנה בצורה פתוחה. מריחואנה אינה נמכרת בבתי הקפה משום שצריכה של מריחואנה לשימוש אישי אינה חוקית בקנדה והיא נכללת בפקודת הסמים הלא חוקיים. בשכונה קיימות מספר חנויות המוכרות תחליפי סם כימיים או טבעיים חוקיים.
תרבות > פסטיבלים

"פסטיבל האורות של שוק קנסינגטון", הידוע כיום כפסטיבל היפוך החורף של שוק קנסינגטון, נחגג כמצעד ברחובות שוק קנסינגטון במהלך היפוך החורף בדצמבר. מצעד הקרנבל אשר כולל בובות ענק, נושפי אש, מטיילי כלונסאות ומוזיקאי סמבה, נוצר ונוסד על ידי אידה קרנבלי בשנת 1987 כדרך לעורר את שובה של השמש בלילה הארוך בשנה. במשך שנים רבות הסתיים המצעד בקונצרט לאחר השקיעה בכיכר בלוויו; מאז 2009, המצעד הסתיים בפארק אלכסנדרה כדי להתמודד עם קהל הגדול יותר.
פסטיבל ה-Pedestrian Sundays הוא פסטיבל נטול מכוניות שבו הרחובות נסגרים למכוניות במספר ימי ראשון בקיץ. הפסטיבל התקיים במשך חמש שנים, ומשך אנשים רבים למסיבה ברחובות שוק קנסינגטון, כולל להקות, אוכל רחוב וכו'.
פארק בלוויו סקוור מארח קונצרטים ופסטיבלים רבים לאורך סוף האביב והקיץ. בנוסף, סדרת הקריאה Chiaroscuro מתקיימת ביום שלישי השני בכל חודש בבית אוגוסטה. מחברי מדע בדיוני, פנטזיה ואימה בולטים מציעים קריאות של יצירותיהם. הקהילה הפאגאנית עורכת בכל שנה פסטיבל בשכונה בחלק מחודש דצמבר. בשנים האחרונות שכונת שוק קנסינגטון מקושרת לקהילת הראסטפרי. קיימות מספר חנויות המוכרות מוצרים הקשורים לקהילה, כולל מכשירים לעישון מריחואנה.
דמוגרפיה

ב-2006 ההכנסה הממוצעת למשפחה בשכונת שוק קנסינגטון הייתה 61,339 דולר קנדי. לשם השוואה, השכר הממוצע למשפחה בטורונטו בשנת 2006 היה 96,602 דולר קנדי.
אזור שכונת שוק קנסינגטון מונה כ-47.5% מהגרים סינים, ככל הנראה עקב הקרבה של השכונה לשכונת צ'יינה-טאון הסמוכה. בנוסף כ-3% מהגרים מאזורים אחרים באסיה, 3% מהגרים לטיניים, 0.5% ערבים, 3% שחורים ו-39% לבנים.